20 ነሓሰ 2019 መግለጺ ስእሊ, ደብረጽዮን ዝተሰመየ ዓለባ ኣሸንዳ [እቲ ማእኸለዋይ ቀይሕ ሕብሪ] መብርሂት ገብረ ንበዓል ኣሸንዳ "ዓባይ መዓልቲ ናጽነተይ" ክትብል ትገልጻ። ኣብ ግዜ ቁልዕነታ ካብ ዘሕለፈቶም በዓላት ኣሸንዳ ነተን ኣብ ዝሓለፉ ሸሞንተ ዓመታት ዝተኸበራ ብዝያዳ ትዝክረንን ተስተማቕረንን። "ቅድሚኡ ቆልዓ ስለዝነበርኩ፡ ሱቕ ኢለ ይጻወት እምበር ብዙሕ ተዘክሮታት የብለይን። ድሕሪ 16 ዓመተይ ዝሕለፍክወን ግን ብጣዕሚ ይዝክረን" ትብል። ምስ መሓዙታ ብፍቕርን ብታሕጓስን ዘሕለፈተን ዓመታዊ በዓላት ኣሸንዳ ብፍላይ "ዓመት መጸ ሓድሽ ክዳን መጸ" ንዕኣ ፍሉይ ስምዒት ከም ዝፈጥረላ ትዛረብ። "ነዓይን መታዕቢተይን ካብ ኩሉ ንላዕሊ ዘሕስብናን ድምቀት በዓል ኣሸንዳ ዝኾነናን፡ 'ሎሚ ዓመት'ከ እንታይ ዓይነት ክዳን ክመጽእ ይኸውን?'
